12 members, 382 guests, 2 anonymous users | Show by: Last Click or Member Name
Yandex, Google, Member: Kampfer, Oldbie: Neo, Pending Member: Rabbittt, Member: synchronizer, Member: Raivop, Member: Jmtshaw, Member: Shaddy the guy, Oldbie: GoldS, Oldbie: Psychotic CK, Member: ultima espio, Oldbie: CamManS5, Member: Windii
Time Now: Jun 23 2018 06:42 PM Herdenkingsdiens vir boereorkeslegende | Maroela Media
Herdenkingsdiens vir boereorkeslegende
Francois van Loggenberg. Foto: Verskaf
ŉ Herdenkingsdiens word Donderdag in Mellville in Johannesburg gehou vir die boereorkeslegende, Hennie van Loggerenberg wat Sondag ná ŉ lang siekbed oorlede is.
Francois van Loggerenberg, Hennie se seun, het aan Maroela Media gesê die diens vind om 11:00 by die Melville Kruis-gemeente plaas. “Dit gaan ŉ openbare diens wees vir ondersteuners, vriende en aanhangers wat hom vir oulaas wil kom groet,” het Van Loggerenberg gesê. “Baie mense het reeds aangedui dat hulle die diens gaan bywoon.” Die fisiese adres vir die kerk is 4de Laan 51.
Hennie (76) het jare lank as vervaardiger by die SAUK gewerk en was ook beoordelaar van die boereorkeskompetisie op televisie. Hy was ook een van die hoofbeoordelaars op die Sakkie Langarm-kompetisie op kykNET. Hy en die boeremusiekkenner, Ollie Viljoen, was boesemvriende.
Hy sal onthou word as die man agter die deuntjies van Kraaines, Wielie Walie, Liewe Heksie en Casimir – asook lank voor televisie, die stem agter die Vrydagaand inbelradioprogram “Skemerkelkie“.
Hennie het vier jaar gelede ŉ beroerte gehad en het sedertdien by sy dogter, Anja in Johannesburg gewoon. Sy het hom versorg.
Hennie laat vier kinders, Francois, Anja, Johann Rene Maree, en ŉ kleinkind, Charl-Francois Maree, agter.
begrafnis boeremusiek roudiens
Nico Ras. · 4 jaar gelede
Ons innige meegevoel aan familie & vriend met Hennie se afsterwe. Hy sal baie gemis word deur sy familie en almal in die musiekbedryf. Gods Rykse Seen word julle toegebid.
R.I.V Hennie jy sal altyd by ons wees met jou Musiek! Innige meegevoel aan Hennie se familie ook!